трябва да съдържа съответните данни, предвидени в част А от приложение IХа. За тази цел следва да се използва едно от вписванията, фигуриращи в част Б от приложение IХа. Този документ трябва да може да бъде представен, като удостоверителен документ или сертификация, при всяко поискване на компетентните органи и власти на държавите-членки или на третата страна на получаване.
 4. За лозаро-винарски продукти, внесени от трета страна, придружителният документ трябва да се позовава на удостоверителния документ или сертификацията, които са изготвени в държавата на произход. Този удостоверителен документ или тази сертификация трябва да могат да бъдат представени при поискване през цялото време на движение на компетентните органи и власти на държавите-членки.
 5. Когато държавите-членки са направили задължително за лозаро-винарските продукти на тяхната територия изготвянето на удостоверителен документ за ЗНП или за ЗГУ от контролен орган, определен за тази цел, придружителният документ трябва да съдържа референтния номер на този удостоверителен документ, наименованието и, според случая, електронния адрес на контролния орган. Тези данни следват вписването, извършено в съответствие с параграф 2 или 3.
 6. Изпращачът удостоверява точността на изискваните съгласно параграфи 2—5 данни въз основа на своите регистри или на достоверната информация, съдържаща се в документите, които са придружавали предишните пратки от въпросния продукт.“
 8)
 Член 39, параграф 1 се изменя, както следва:
 а)
 буква г) се заменя със следния текст:
 „г)
 всяко сортово вино без ЗНП или ЗГУ и продуктите, предназначени за преработка в такова вино или за опаковане, с референтния номер на тяхното класифициране в съответствие с член 120а от Регламент (ЕО) No 1234/2007;“
 б)
 добавя се следната нова буква д):
 „д)
 всяко вино без ЗНП или ЗГУ и продуктите, предназначени за преработка или опаковане, с посочване на годината на производство.“
 9)
 В член 41, параграф 1, буква ф) се заличава.
 10)
 В член 49 се добавя следният параграф:
 „4. Държавите-членки уведомяват Комисията най-късно до 1 януари 2013 г. за прилаганите от тях условия по отношение на съставянето на придружителния документ, посочен в член 24, параграф 1, буква б).“
 11)
 В член 50 се добавя следният нов параграф 5:
 „5. Изпращането и предоставянето на информация от Комисията на органите и лицата, до които се отнася настоящият регламент, и, според случая, на обществеността, става чрез информационните системи, въведени от Комисията.
 Практическите правила за достъп до информационните системи са изложени в приложение IХб.“
 12)
 Приложение VI се изменя съгласно приложение I към настоящия регламент.
 13)
 Приложение VII се заличава.
 14)
 Приложения VIII и IХ се заменят с текста в приложение II към настоящия регламент.
 15)
 Добавят се новите приложения IХа и IХб, чиито текст е изложен в приложение III към настоящия регламент.
 Член 3
 Влизане в сила
 Настоящият регламент влиза в сила на третия ден след деня на публикуването му в Официален вестник на Европейския съюз.
 Член 24, параграф 1, буква б) и член 31 от Регламент (ЕО) No 436/2009, изменени с член 2 от настоящия регламент, се прилагат от 1 януари 2013 г.
 Придружителните документи, изготвени съгласно условията, определени от държавите-членки преди датата на влизане в сила на настоящия регламент, могат да